Breeders’ Cup

Is rás capall cáiliúil é an Breeders’ Cup World Championship sna Stáit Aontaithe. Ní haon rása amháin atá i gceist leis an Breeders’ Cup ach 14 acu – a leath sin a bhí i gceist go dtáinig 2007 nuair a rinneadh Féile dhá lá de.  Bíonn an rásaíocht ar siúl gach bliain, i dtús mhí na Samhna de ghnáth, ar ráschúrsaí timpeall na tíre (agus i gCeanada aon uair amháin).

 Stair 
Ba ar chúrsa Hollywood Park i Los Angeles a reáchtáladh na rásaí nuair a thosaigh an Breeders’ Cup i 1984. Tá sí sin dúnta anois ach tá cuid de na traiceanna is cáiliúla i Meiriceá ar an liosta áiteacha ina raibh an iomaíocht ina dhiaidh sin – athraítear ionad ó bhliain go bliain. Aqueduct, Santa Anita, Churchill Downs, Belmont Park, Keenland agus Del Mar, ceann de na cúrsaí is gleoite sna Státaí, é cois na farraige buailte ar San Diego. ‘Where the Surf meets the Turf’ an leathfhocal a úsáideann siad siúd a bhíonn i mbun bolscaireachta dó.

 Rásaíocht 
$1 milliún an ceann an duaischiste a bhaineann le leathdhosaen acu agus a dhá oiread sin do leathdhosaen eile. Tá $5 milliún as an Breeders’ Cup Turf agus $7 milliún as an Breeders’ Cup Classic. Fad 1¼ míle (2000m) a bhíonn ansiúd agus 14 capall ar a mhéid san iomaíocht.

Meascán den ghaineamh, den chréafóg agus den siolta (glár) a bhíonn i bhformhór thraiceanna na Státaí. Creidtear go ritheann na capaill níos sciobtha ar an ‘salachar’ ná a dhéanann siad ar an bhféar. Ar an ‘salachar’ bíonn mórán mór lánluas fúthu ó thús deireadh an rása.

 Éire 
Go dtí 2024, níor bhuaigh aon chapall a bhí á thraenáil in Éirinn an Breeders’ Cup Classic.  Ach in 2017,  bhí rása de chuid an Breeders Cup buaite ag Aidan O’Brien le Mendelssohn i Del Mar i gCalifornia.

 Féach freisin 

 Rásaíocht chapall
 Traic rásaíochta Del Mar

 Tagairtí 

Catagóir:Rásaíocht chapall
Catagóir:Cliathrásaíocht